**ELŐTERJESZTÉS**

**Körmend város Önkormányzata Képviselő-testülete 2014. május 29-i ülésére**

**Tárgy:** házasságkötési eljárás helyi szabályairól szóló rendelet módosítása

Tisztelt Képviselő-testület!

Az anyakönyvvezetők munkájáról, a házasságkötések rendjéről a Képviselő-testület 2011-ben már rendeletet alkotott.

Ezen rendelet az anyakönyvvezetőknek évi egyszeri, 30.000 FT. (bruttó) összegű juttatást állapított meg az esketésekre, ezen összegnek kellene fedeznie költségeiket (ruha, fodrász stb.) és díjazásukat.

Úgy gondoljuk, hogy költségeikhez jobban igazodik az, ha az egyszeri juttatás helyett esküvőként kapnának juttatást, hiszen minden esküvő előtt az állandó kiadások részükről felmerülnek. Mivel minden hétvégére esik esküvő, és egy nap gyakran több is, így mindenképpen ez a méltányosabb részükre figyelembe véve azt is, hogy az esküvők után járó szabadnapot már régóta nem tudják igénybe venni más munkafeladataik miatt. (Ezen szabadnap intézménye a rendelet módosítással megszűnne.)

Kérem a képviselőket, hogy járuljanak hozzá a rendelet módosításához.

Körmend, 2014. május 22.

**Bebes István**

**polgármester**